قبر پاکین یا حسین مدّتدی که ایستهر کونول
زاره گلمیش بیر مقام آه وزار ایستهر کونول
مـعصیـتکــارم منـه تـوفیقیـن هــر گـه یـار اولور
نقطهی مجرم گئدهر، دل محرم اسرار اولور
قبر اکبر عاشئق منصوره پای دار اولور
پایدار اوْلماقلیقا بیر پای دار ایستهر کونول
کنج غمده بیر نفر یوْخ منله همآواز اوْلا
آز قالیبدیر مرغ روحیم جیسمدهن پرواز اوْلا
ایسته بو جانیم سر کویینده پایانداز اوْلا
دوت الیمدهن غم گونونده غمگسار ایستهر کونول
هر طرف اسکندر دل آب حئیوان آختاریر
ظلمت غمده گذیر، لعل بدخشان آختاریر
جان وئرهن عاشق همیشه کوی جانان آختاریر
جان نثار ائتمهکلیگه بیر جان نثار ایستهر کونول
ائیلهییب شوق وصالین واله وحئیران منی
وادی حئیرهتده قوْیما بئیله سرگردان منی
قوْرخورام سالسین آیاقدان محنت هئجران منی
هجر الیندهن جانه گلمیش، وصل یار ایستهر کونول
پرتو نور خیالینله دوْلوب صحرای دل
گؤزیاشیم تک موجه گلمیش جوش ائدهر دریای دل
طور عئشقینده مناجات ائتمهگه موسای دل
طاقت وتاب آختاریر، صبروقرار ایستهر کونول
حجلهگاه قاسیمی هر لحظه کیم یاد ائیلهرهم
نی کیمی گللهم نوایه، دادوفریاد ائیلهرهم
عئیش وعئشرهت مُلکینی، آهیله برباد ائیلهرهم
چون تن تبدار، چشم اشکبار ایستهر کونول
خاطریم اوْلموش پریشان سُنبل وسوسن کیمی
خلقیدهن کسمیش علایق رشتهسین سوزن کیمی
چوْخ سئوهر قبرین چکه، آغوشه پیراهن کیمی
جان وئریب وصله یئته پروانه وار ایستهر کونول
تُند باد هئجریله سوْلموش گولوستانیم منیم
غصصهدهن اوْلموش خزان گلبرگ خندانیم منیم
نطق یوْخ دیلدهن دوشوب مرغ خوْشالحانیم منیم
بلبل شوریده تک فصل بهار ایستهر کونول
سیل غمدهن آز قالیر بُنیاد جان اوْلسون خراب
زورق جسمیم اوْ سیل ایچره قالیب مئل حُباب
محفل وصلین خیالیله اوْلوب باغریم کباب
اختیاریم یوْخ نئدیم، بیاختیار ایستهر کونول
شور عشقین شُهرتی ازبس کی عالمگیر اوْلوب
بینوا (صرّاف) اوْدور مجنون کیمی زنجیر اوْلوب
آب و خاک غمله گویا طینَتیم تخمیر اوْلوب
محنت- ودرد ومصیبت هر نه وار ایستهر کونول
شاعر:سیّد رضا صرّاف
- شنبه
- 4
- دی
- 1389
- ساعت
- 4:46
- نوشته شده توسط
- علی اشرفی راد(عین الدین)
azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab pes_Arab azb_Arab urd_Arab snd_Arab azb_Arab prs_Arab azb_Arab azb_Arab azb_Arab prs_Arab azb_Arab pes_Arab kas_Arab azb_Arab pes_Arab azb_Arab azb_Arab azb_Arab prs_Arab azb_Arab urd_Arab pes_Arab unk pbt_Arab unk ace_Arab unk prs_Arab pes_Arab